Τα δικονομικά όπλα του τρίτου κατά της κατάσχεσης και δήμευσης περιουσιακών του στοιχείων
Creators: name: Ζαχαριάδη, Καλλιόπη-Δήμητρα Δημητρίου-Αλέξανδρου
Publisher: name: Aristotle University of Thessaloniki
Year: 2017
Subjects: Δικονομικά Όπλα
Δήμευση και Κατάσχεση
Τρίτο πρόσωπο μη δράστης
Procedural Means
Seizure and Confiscation
Third-part non - offender

description: Σκοπός της παρούσας διπλωματικής εργασίας ήταν η μελέτη των δικονομικών όπλων του τρίτου προσώπου, μη δράστη της αξιόποινης πράξης, κατά της κατάσχεσης και δήμευσης περιουσιακών στοιχείων ιδιοκτησίας του. Αρχικά, εξετάστηκαν η έννοια, ο σκοπός και η νομική φύση της κατάσχεσης, καθώς και τα αντικείμενα που είναι δεκτικά κατάσχεσης. Εν συνεχεία παρουσιάστηκαν ο ορισμός και οι μορφές της δήμευσης και παρατέθηκαν οι νομοθετικές ρυθμίσεις του Κ.Π.Δ., όπως και ζητήματα κατάσχεσης και δήμευσης σε ειδικούς ποινικούς νόμους σε εθνικό επίπεδο. Αναφέρθηκαν, επίσης, τα δικονομικά μέτρα προσωρινής δέσμευσης και δήμευσης πραγμάτων και περιουσιακών στοιχείων σε επίπεδο διεθνούς και ευρωπαϊκού νομοθετικού πλαισίου. Προχωρώντας, εξετάστηκαν τα μέτρα της κατάσχεσης και της δήμευσης υπό το πρίσμα των συνταγματικώς κατοχυρωμένων δικαιωμάτων ιδίως των τρίτων προσώπων, των αμέτοχων στην τέλεση κάποιας αξιόποινης πράξης. Περαιτέρω, παρουσιάστηκαν οι δυνατότητες προστασίας και τα μέσα που διαθέτει το τρίτο πρόσωπο σε δικονομικό επίπεδο κατά της δήμευσης των περιουσιακών του στοιχείων τόσο κατά την προδικασία όσο και μετά την ανοιγείσα ποινική δίκη. Έγινε εκτενής αναφορά στο ρόλο του δικαστικού συμβουλίου, όπως αυτός έχει διαπλαστεί νομολογιακά, αλλά και στις αντιρρήσεις που έχουν διατυπωθεί από τη θεωρία. Τέλος, εξετάστηκαν ειδικότερα ζητήματα σχετικά με αυτή τη θεματική, όπως είναι η δυνατότητα άρσης της κατάσχεσης ανεξάρτητα από την έκδοση απόφασης επί της ουσίας της ποινικής υπόθεσης και εν γένει στο στάδιο της προδικασίας, το δικαίωμα παρέμβασης του τρίτου ενώπιον της ενδιάμεσης διαδικασίας του δικαστικού συμβουλίου και του δικαστηρίου, όπως και της δυνατότητας άσκησης από πλευράς του ενδίκων μέσων κατά βουλευμάτων και αποφάσεων και ιδίως του ενδίκου μέσου της έφεσης και της αναίρεσης
description: The purpose of this thesis was to study the non-offenders' third-party lawsuit against the seizure and confiscation of his property. Initially, the concept, purpose and legal nature of the seizure, as well as the objects that are attachable, were examined. Subsequently, the definition and forms of confiscation were presented and the legal provisions of the Code of Criminal Procedure (CCP), as well as issues of seizure and confiscation in specific criminal laws at a national level, were presented. The procedural measures of temporary detention and confiscation of objects and assets at international and European legislative level were also mentioned. Moving on, the measures of seizure and confiscation were examined from the perspective of the constitutionally guaranteed rights, in particular of third parties, of the non-partisans in the commission of a criminal offense. Furthermore, the possibilities of protection and the legal means available to the third party at a procedural level against the confiscation of his assets were presented both during the preliminary procedure and after the initiated criminal proceedings. There has been extensive reporting on the role of the Judicial Council, as it has been developed in the case-law, but also on the objections formulated by the theory. Finally, special issues relating to the subject of this thesis, such as the possibility of revoke the attachment, regardless of the decision on the substance of the criminal case and in general at the pre-trial stage, the third party's right to intervene before the interim court proceedings and of the Judicial Council and the Court, as well as the possibility of seeking judicial remedies in orders and decisions, in particular the appeal and second appeal proceedings.